Ucraina susţine că a avariat critic nava Yamal din Crimeea. Reacţia ruşilor: Am fost norocoşi, rachetele au lovit docurile. Ce pierderi a suferit Moscova
Război în Ucraina. Armata ucraineană a anunţat duminică lovirea a două nave ruseşti de desant, din clasa Ropucha, Yamal şi Azov, în timpul unui atac masiv asupra oraşului port Sevastopol din Peninsula Crimeea. Serviciul de informaţii militare GUR a transmis luni că nava de debarcare Yamal a suferit avarii critice. Cu toate astea, ruşii susţine că navele nu au suferit daune, rachetele lovind docurile din şantierul naval.
Serviciile de informații militare ale Ucrainei (GUR) susţin că una dintre navele rusești de debarcare lovite în Sevastopol, Crimeea a fost "avariată critic". Puntea superioară a fost găurită iar nava s-a inclinat, a postat GUR într-un mesaj pe Telegram. Atacul de sâmbătă noapte a vizat cel de-al 13-lea şantier de reparații navale din flota rusă de la Marea Neagră.
Kievul anunţă că a lovit două nave ruseşti într-un atac care a vizat Crimeea
Canalul de Telegram Rybar asociat cu Ministerul rus al Apărării confirmă că Sevastopolul a fost atacat duminică cu rachete Storm Shadow /SCALP, rachete-momeală ADM-160 și rachete ucrainene Neptun. Dar, potrivit canalului, două rachete care se îndreptau spre docurile şantierului naval au fost doborâte şi "nu au fost înregistrate pagube grave".
Un alt blogger pro-război, Boris Rozhin, care scrie pe Telegram sub pseudonimul Colonelul Cassad, cu peste 800.000 de abonați, susţine că imaginile din satelit arata că "aparent una dintre rachete a ratat și a lovit debarcaderul de lângă nava de desant. Iar o alta, judecând după pata neagră, a lovit un doc gol. Am fost evident norocoși, dar inamicul nu a fost, nivelul de eficiență a celui mai mare atac cu rachete asupra Crimeei s-a dovedit a fi foarte mediocru. Inamicul conta în mod clar pe rezultate diferite", susţine acesta.
În plus, Rybar a raportat un atac cu drone asupra unei cazărmi şi a unui depozit de petrol și un atac cu rachete asupra unei unităţi militare, toate din Crimeea. În total, au fost folosite peste 40 de rachete și drone. Guvernatorul Sevastopolului, Mihail Razvozhaev a raportat un morți și patru răniți. Potrivit acestuia, 3 case au fost lovite de schije.
În ultimele luni, Ucraina și-a intensificat atacurile asupra Crimeei ocupate, vizând ţinte militare rusești de la Mărea Neagră
Pe 19 martie, Rusia l-a numit pe amiralul Aleksandr Moiseev în funcţia de comandant şef interimar al marinei sale militare, înlocuindu-l astfel pe Nikolai Ievmenov la conducerea forţelor navale ruse. Amiralul Aleksandr Moiseev era comandant al Flotei Nordului, după ce comandantul anterior, Ievmenov, a fost numit comandant al Forţelor navale ruse. De la începutul războiului din Ucraina, Rusia a pierdut peste 20 de nave, inclusiv un submarin, nave de debarcare și crucișătorul Moskva.
Canalul OSINT de pe platforma X susţine însă pe baza că "imaginile din satelit publicate de Canalul Telegram Cyerboroshno, precum și de alte surse par să arate daune minime sau deloc la ambele nave, totuși unul dintre docurile uscate aflate în apropierea uneia dintre nave pare să fie lovit."
Un centru de comunicații rusesc din Sevastopol, lovit cu rachete de croazieră
Totuşi cel puţin o clădire a unui centru de comunicații rusesc din Sevastopol, lovit cu rachete de croazieră, în noaptea de sâmbătă spre duminică, a suferit avarii grave. Complexul respectic se află la mai bine de 225 de kilometri de linia frontului, relatează analistul Brady Africk de la American Enterprise Institute.
Peninsula Crimeea este vizată în mod regulat de armata ucraineană cu ajutorul rachetelor şi dronelor, deoarece este importantă pentru logistica forţelor ruse care ocupă sudul Ucrainei. La începutul lunii ianuarie, şeful serviciilor de informaţii militare ucrainene (GUR), Kirill Budanov, a afirmat că atacurile ucrainene împotriva Crimeei se vor intensifica.